ODE TIL VIRUSET – DEL 4

Skrevet av Torbjørn Sakseide, 20 mars 2020

Poetens ord har blitt lest av mange

God underholdning sier dere når karantenedagene blir lange

Ode del 4 har blitt etterlyst i flere dager

Det er på tide at filosofen fortsetter og nye oder lager

Nyhetene følges og de nye forordningene blir tolket

Det er viktig å følge retningslinjene som blir gjort kjent for folket

Nå undres befolkningen hva de har lov til å gjøre

Det er jo ikke lenger lov til hytta å kjøre

Joda, du kan kjøre til hytta men ikke der sove

Da kommer Heimevernet til å ta deg, kan Erna love

Og mange har en hytte som kan kjøre mange mil

Men kan du kjøre til en annen kommune og sove i din flotte bobil?

Å fylle dagene med noe meningsfylt er ikke lett

Min kone mente derfor at jeg på kontoret burde legge ny parkett

Ja, så må selvsagt vegger og tak også males

Det er med dyktig håndverk familieidyllen skal betales

Våre utfordringer er små i forhold til de som mister sin arbeidsplass

Det kan ikke være lett å være positiv når fremtidsplanene går rett i dass

La oss håpe at det satans viruset tar reper`n og forsvinner

Men det vil ta tid før vi over viruset kan utrope oss som vinner

Der fremme, en gang om lang, lang tid skal vi igjen nyte høye fjell og dype daler

Det blir sommer og vi skal i solskinn stå opp når hanen galer

Dere skal ikke ta dette bokstavelig men det er slik at etter regn kommer solen alltid frem

Det er da vi skal gå omkring å gi de som holdt hjulene i gang en kjempeklem

Det er mitt inderlige ønske at vi i tiden fremover skal hjelpe disse hverdagens helter

Og at vi med dette starter en prosess son den urettferdige lønnsstigen velter

Det er fagarbeiderne som er vår tids fotsoldater når alt annet går i dass

Det er ikke byråkrater vi trenger når vi ikke lenger kan leve av olje og gass

Rettferdighet, rettskaffenhet, likhet og respekt skulle være våre viktige prinsipper

Men det virker som om det norske folk har glemt dette og limet i samfunnet glipper

Stortinget må ty til strenge lover for å holde folket i sjakk

Endelig, og fra meg til politikerne et tusen takk

Del 4 måtte jo en gang komme til sin ende

Men jeg følte jeg noen stikk til mine medmennesker måtte sende

Som tidligere sagt kan viruset muligens bringe oss til å tenke hva vi er og hvordan vi skal være

Det er i krisetider normalt folket vil lære

La oss sende noen tanker til våre forfedre som bygget landet på de over nevnte prinsipper

Det er på tide at vi tanken om at det er ***jeg*** som er den viktigste slipper

Det er på tide at vi ikke bare prater om moral og etikk

Det er på tide, det norske folk, å lære seg ordentlig folkeskikk.